Palangos mūšis (1372)

Palangos mūšis – 1372 m. spalio  20 d. netoli Palangos įvykęs Livonijos ordino ir Lietuvos pajėgų susidūrimas, pasibaigęs lygiosiomis.

Livonijos krašto magistrui Vilhelmui fon Frimershaimui (vok. Wilhelm von Vrymersheim) su palyda grįžtant iš Prūsijos į Livoniją, jam kelią prie Šventosios upės ties Palanga pastojo apie 350 karių dydžio lietuvių sargybos pulkas. Lietuvių pajėgų vado vardas nežinomas.

Magistro vežimui persikėlus per upę, lietuviai netikėtai užpuolė kryžiuočius. Pirmajame susidūrime žuvo 10 magistro palydovų, vienas Ordino brolis buvo sužeistas.

Po visą dieną trukusios kovos lietuviai buvo priversti atsitraukti. Lietuvių nuostoliai nežinomi.Wartberge, Hermani de. Chronicon Livoniae. Herausgegeben von E. Strehlke. Scriptores rerum Prussicarum, p. 102–103.Raulinaitis, Zigmas. Grobio ir naikinimo žygis, p. 135–137. 

Mūšis neturėjo didesnės ilgalaikės reikšmės.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).

 Šaltiniai 

 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
 (LT) Raulinaitis, Zigmas. Grobio ir naikinimo žygis. Brooklyn: Karys, 1979
 (DE) Wartberge, Hermani de. Chronicon Livoniae. Herausgegeben von E. Strehlke. Scriptores rerum Prussicarum. Leipzig, 1863, Bd. 2, S. 9–116.

 Išnašos 

Kategorija:LDK mūšiai
Kategorija:Livonijos ordino mūšiai
Kategorija:Mūšiai Lietuvos teritorijoje
Kategorija:Palangos istorija
Kategorija:1372 metai